Document ID: 32002R1446

Ir-Regolament tal-Kummissjoni (KE) Nru 1446/2002
tat-8 ta' Awissu 2002
dwar is-sospensjoni u ftuħ ta' kwoti ta' tariffi applikabli għal importazzjoni fil-Komunità ta' ċerti prodotti agrikoli proċessati li joriġinaw fil-Bulgarija u jemenda Regolament (KE) Nru 1477/2000
IL-KUMMISJONI TAL-KOMUNITAJIET EWROPEJ,
Wara li kkunsidrat il-Ftehim li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jispeċifika l-arranġamenti kummerċjali applikabbli għal ċerti beni li jirriżultaw mill-ipproċessar ta' prodotti agrikoli [1], kif l-aħħar emendat minn Regolament (KE) Nru 2580/2000 [2], u b'mod partikolari l-Artikolu 7(2) tiegħu,
Wara li kkunsidrat id-Deċiżjoni tal-Kunsill 1999/278/KE tad-9 ta' Marzu 1999 li għandha x'taqsam mal-konklużjoni ta' Protokoll li jaġġusta aspetti kummerċjali tal-Ftehim Ewropew bejn il-Komunitajiet Ewropej u l-Istati Membri tagħhom, fuq naħa waħda, u r-Repubblika tal-Bulgarija, fuq in-naħa l-oħra, sabiex jieħdu f'konsiderazzjoni d-dħul tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja fl-Unjoni Ewropea w ir-riżultat tan-negozjati ma' l-Urugwaj dwar l-agrikoltura, inkluż titjib fil-ftehim preferenzjali eżistenti [3], u b'mod partikolari l-Artikolu 2 tiegħu,
Billi:
(1) Protokoll 3 tal-Ftehim Ewropew li waqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Bulgarija, fuq in-naħa l-oħra, approvati b'Deċiżjoni 94/908/KEFA, KE, Eurarom tal-Kunsill u tal-Kummissjoni [4], tispeċifika l-arranġamenti kummerċjali għal prodotti agrikoli proċessati li huma mnizzla hawn.
(2) Protokoll 3 tal-Ftehim Ewropew kien emendat, fejn jidħol il-volum ta' kwoti ta' tariffi w is-sistema biex ikun ikkalkulat il-komponent ridott agrikolu u dazji addizzjonali, b'Deċiżjoni Nru 22002 tal-Kunsill ta' Assoċjazzjoni UE-Bulgarija ta' l-1 ta' Lulju 2002 dwar titjib fil-ftehim kummerċjali għal prodotti agrikoli proċessati skond kif ipprovdut fi Protokol 3 tal-Ftehim Ewropew [5]. L-emendi għandhom jidħlu fis-seħħ mill-1 ta' Settembru 2002.
(3) Bħala riżultat ta' dan, huwa approprjat li tkun sospiża l-applikazzjoni ta' kwoti ta' tariffi għas-sena 2002 għal importazzjoni fil-Komunità Ewropea ta' prodotti li joriġinaw fil-Bulgarija b'Regolament tal-Kummissjoni (KE) Nru 2542/2001 [6] u li jinfetħu l-kwoti annwali ġodda provduti fl-Anness I ta' Protokoll 3. Minħabba li għas-sena 2002, dawn il-kwoti annwali ġodda ma jistgħux jinfetħu qabel l-1 ta' Settembru 2002, dawn għandhom jitnaqqsu, għas-sena 2002, fi proporzjon għal perjodu li diġà għadda.
(4) Il-kwoti ta' tariffi miftuħa għal Bulgarija għandhom ikunu amministrati skond ir-Regolament tal-Kummissjoni (KEE) Nru 2454/93 tat-2 ta' Lulju 1993 li tispeċifika disposizzjonijiet għall-implimentazzjoni ta' Regolament tal-Kunsill (KEE) Nru 291392 li waqqaf il-Kodiċi Doganali Komunitarju [7], kif l-aħħar emendat b'Regolament (KE) Nru 444/2002 [8].
(5) Il-komponenti agrikoli mnaqqsa u d-dazji addizzjonali applikabbli mill-1 ta' Lulju 2000 għall-importazzjoni fil-Komunità ta' prodotti koperti bir-Regolament (KE) Nru 3448/93, speċifikati fil-qafas tal-Ftehim Ewropew mal-Bulgarija bir-Regolament tal-Kummissjoni (KE) Nru 1477/2000 [9], kif l-aħħar emendat bir-Regolament (KE) Nru 748/2002 [10], għandhom jiġu mħassra.
(6) Ir-Regolament (KE) Nru 1477/2000 għandu jiġi emendat skond dan.
(7) Il-miżuri speċifikati f'dan ir-Regolament huma bi qbil ma' l-opinjoni tal-Kumitat ta' amministrazzjoni għal kwistjonijiet orizzontali dwar kummerċ ta' prodotti agrikoli proċessati mhux elenkati fl-Anness I,
ADOTTAT DAN IR-REGOLAMENT:
Artikolu 1
L-applikazzjoni tal-kwoti tariffari miftuħin bl-Anness V tar-Regolament (KE) Nru 2542/2001 hija sospiża mill-1 ta' Settembru 2002.
Artikolu 2
Il-kwoti tariffari Komunitarji għall-prodotti li joriġinaw fil-Bulgarija speċifikati fl-Anness ta' dan ir-Regolament, għandhom jinfetħu annwalment mill-1 ta' Jannar sal-13 ta' Diċembru u huma eżentati mit-taxxa.
Għas-sena 2002, huma għandhom jitnaqqsu fuq bażi pro rata skond il-perjodu, bbażat fuq xhur sħaħ, li jkunu diġà għaddew.
Artikolu 3
Il-kwoti tariffari Komunitarji msemmija fl-Artikolu 2 għandhom jiġu amministrati mill-Kumissjoni skond id-disposizzjonijiet ta' l-Artikoli 308(a) u 308(ċ) u r-Regolament (KEE) Nru 2454/934.
Artikolu 4
Regolament (KE) Nru 14772000 għandu jkun emendat kif ġej:
1. il-ħames paragrafu ta' l-Artikolu 2 għandu jkun abrogat;
2. L-Annessi XI u XII huma abrogati.
Artikolu 5
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta' Settembru 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, it-8 ta'Awissu 2002.

Labels: 3
17
18